1942 йылда ул, 4 ай эсендә тиҙ осоусы бомбардировщикты  оҫталығына өйрәнеп, 14-се Энгельс хәрби лётчиктар авиация мәктәбен тамамлай. Пе-2 самолёты тураһында, уны көслө лётчиктар ярата, ә көсһөҙҙәр ҡурҡа тип әйтә торған булғандар. Ир-егеткә лә был машина менән идара итеү еңел булмай: идара инструменттары ир-егеттәр буйына, ирҙәр көсөнә иҫәпләнгән була. Педалдәргә баҫыу өсөн, бер тигеҙ үҫә барған баҫым талап ителгән. Шуның өсөн Раскова полкы ҡыҙҙары «дүрт ҡул менән», штурман пилоттың арҡаһына һәм ҡулдарына ярҙам итеп, осоп китергә өйрәнгән. Бомбалар тейәлгән самолётты шулай итеп кенә ерҙән айырыуы, әлбиттә, анһат булмай.